ଏମଟ୍ରିସାଇଟାବିନ/ଟେନୋଫୋଭିର
ଏମଟ୍ରିସାଇଟାବିନ/ଟେନୋଫୋଭିର (ଇଂରାଜୀ ଭାଷାରେ Emtricitabine/tenofovir, ବିକ୍ରୟ ନାମ ଟ୍ରୁଭାଡା, ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସା ଓ ପ୍ରତିଷେଧ ନିମନ୍ତେ ଦିଆଯାଏ । ଏହି ସ୍ଥିରିକୃତ ମାତ୍ରାର ଏକ ଯୁଗ୍ମ ଔଷଧରେ ଦୁଇଟି ଆଣ୍ଟିରେଟ୍ରୋଭାଇରାଲ ଔଷଧ (antiretroviral medications) ଯଥା:- ଏମଟ୍ରିସାଇଟାବିନ (emtricitabine) ଓ ଟେନୋଫୋଭିର ଡିସୋପ୍ରକ୍ସିଲ ଥାଏ । ଚିକିତ୍ସା ନିମନ୍ତେ ଏହା ଏକ‌କ ଭାବରେ ଦିଆଯାଏ ବା ଅନ୍ୟ ଆଣ୍ଟିରେଟ୍ରୋଭାଇରାଲ ଔଷଧ ସାଥୀରେ ଦିଆଯାଏ । ଉଚ୍ଚ ସଙ୍କଟାପନ୍ନ ସ୍ଥିତିରେ ବିପଦ ସମ୍ଭାବନା ଥିଲେ ପ୍ରତିଷେଧ (prevention before exposure) ନିମନ୍ତେ ଏହା ସ‌ହିତ ନିରାପଦ ଯୌନ ମିଳନ ଅଭ୍ୟାସ କରିବାକୁ ଉପଦେଶ ଦିଆଯାଏ । ଏହା ଏଚଆଇଭି/ଏଡସକୁ ଆରୋଗ୍ୟ କରେନାହିଁ । ଏମଟ୍ରିସାଇଟାବିନ/ଟେନୋଫୋଭିର ପାଟିରେ ଦିଆଯାଏ ।

ଏହି ଯୁଗ୍ମ ଔଷଧର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଥକ୍କା ଅନୁଭବ, ନିଦ୍ରାସମସ୍ୟା, ପେଟ ଯନ୍ତ୍ରଣା, ଓଜନ ହାନୀ ଓ ରାସ ଇତ୍ୟାଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଲାକ୍ଟିକଏସିଡୋସିସ (high blood lactate levels) ଓ ଯକୃତ ବୃଦ୍ଧିର (enlargement of the liver) ଲକ୍ଷଣ ଦେଖାଯାଏ ।  ଗର୍ଭାବସ୍ଥାରେ ବ୍ୟବ‌ହାରରେ ଶିଶୁ ପ୍ରତି ବିପଦ ଥିବା ଦେଖାଯାଇନାହିଁ । 

ସନ ୨୦୦୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଏମଟ୍ରିସାଇଟାବିନ/ଟେନୋଫୋଭିର ସ୍ୱୀକୃତ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ୬.୦୬ରୁ ୭.୪୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ୧୪୧୫ ଆମେରିକୀୟ ଡଲାର ।

ଆଧାର 

ଔଷଧ